Kierch Randschelt

D**'Kierch zu Randschelt** ass eng kathoulesch Kierch, déi zur Par Atertdall Sainte-Claire an zu der Gemeng Groussbus-Wal gehéiert.

De Patréiner vun der Kierch ass zanter dem 16. Joerhonnert den hellege Willibrord, deem säi Fest de 7. November gefeiert gëtt. An der Kierch ass eng Reliquie vum hellege Willibrord.

D'Kierch steet an der Haaptstrooss op der Kräizung mat dem CR306B. Ronderëm d'Kierch ass de Kierfecht ugeluecht.

Zur fréierer Par Randschelt hunn ausser der Parkierch vu Randschelt och nach d'Filialkierch vu Gréiwels, d'Kapell vun Heeschpelt an d'Filialkierch vu Kéiber gehéiert.

## Geschicht
D'Grondmauere vun der Kierch stamen aus dem 10 Joerhonnert. Den Tuerm gouf am 12. Joerhonnert gebaut. De Banneraum besteet aus dräi Schëffer vun der selwechter Héicht, am spéitgotesche Stil gebaut. De Chouer, deen ëm 1430 ëmgebaut gouf, huet gradewéi d'Kiercheschëffer e Kräizverwëllef a krut ëm 1700 méi grouss Fënsteren.

D'Kierch ass bekannt wéinst hiren zu Lëtzebuerg eenzegaartege Freskemolereien aus dem 15. a fréie 16. Joerhonnert op de Verwëllef, déi 1953 fräigeluecht goufen.

De barocken Haaptaltor ass aus dem 17. Joerhonnert.

Zanter dem 6. Januar 1938 ass se op der Lëscht vun de klasséierte Monumenter als Nationalmonument klasséiert.

## Pressessioun

Op Päischte geet all Joer eng Pressessioun zu Éiere vum hellege Willibrord vum Randschelter Kräiz aus (südlech vu Randschelt um CR308) bis an d'Kierch vu Randschelt.

## D'Paschtéier vu Randschelt

* - 1427: Willibrord
* 1427 - ?: Peter von Mertzig
* 1505 - 1532: Hess Pawels
* 1532 - 1537: Jakob von Reckingen
* 1537 - 1549: Peter von Boys (Grosbous)
* 1549 - ?: Barch Joh. von Bittburg
* 1560 - ?: Ell Joh.
* 1570 - ?: Boys Hertert
* 1590 - 1623: Deusinck Lukas
* 1636 - 1645: Deusinck Jakob
* 1645: Michelbuch Joh.
* 1646 - 1689: Wallach Joh.
* 1690 - 1719: Thilmanni Nik.
* 1719 - 1768: Gerardi Joh. Steph.
* 1768 - 1791: Heinen Joh.
* 1791 - 1804: Desviscour Andr.
* 1804 - 1818: Michaelis Joh. Pet.
* 1818 - 1842: Wagener Christoph
* 1842 - 1856: Even Peter
* 1856 - 1885: Jost Nik.
* 1885 - 1893: Roob Joh.
* 1893 - 1902: Mirgain Mich.
* 1902 - 1930: Baustert Joh. Pet.
* 1930 - 1939: Apel Joh. Pet.
* 1939 - 1943: Conzémius Joh. Pet.
* 1943 - 1951: Barté Karl
* 1951 - 1985: Herber Aloyse
* 1985 - 1986: Hardt Nic.
* 1986 - 1994: Wagner Jean
* 1994 - 1997: Goedert Jean
* 1997 - 2013: Goffin Adolphe
* 2013 - 2017: Jans Nico

## Biller

Fichier:Kirche Rindschleiden 01.jpg|D'Kierch vu Süde gesinn
Fichier:Kirche Rindschleiden 03.jpg|Agank
Fichier:Innenraum Kirche Rindschleiden 01.jpg|Chouer mat dem Haaptaltor
Fichier:Innenraum Kirche Rindschleiden 02.jpg|Banneraum mat engem Deel vun de Fresken
Fichier:Randschelt Altorbild.JPG|Bild um Haaptaltor
Fichier:Friedhof Rindschleiden 01.jpg|De Kierfecht
Fichier:KieRan1.JPG|D'Kierch Randschelt
Fichier:Consolatrix.JPG|D'Consolatrix aus der Kierch
Fichier:Rindschleiden Church Frescoes and Altar.jpg
Fichier:Rindschleiden Church Frescoes Detail.jpg
Fichier:Rindschleiden Church Frescoes corner.jpg


## Literatur
* Weicherding-Goergen, B., 1974. *Rindschleiden: monographie de l'église paroissiale.* Imprimerie Saint-Paul, Lëtzebuerg.
* Weicherding-Goergen, B., 1973. *L'église paroissiale de Rindschleiden: guide du visitetur.* Service des monuments historiques. Imprimerie Saint-Paul, Lëtzebuerg.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren
* Lëscht vun den nationale Monumenter an der Gemeng Groussbus-Wal

## Um Spaweck

* Websäit vum Parverband Groussbus, Osper
* D'Kierch vu Randschelt op der Websäit vum ''Service des sites et monuments nationaux'' 
* D'Fënstere vun der Kierch vu Randschelt op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* Video op Youtube aus der Serie: Kierchen a Kapellen zu Lëtzebuerg iwwer d'Kierch zu Randschelt